ยอดเสียชีวิตแผ่นดินไหวอินโดฯ เพิ่มเป็น 11 ราย เจ็บกว่า 600 เตือนอาจเกิดสึนามิ!
ยอดผู้เสียชีวิตแผ่นดินไหวอินโดฯ เพิ่มเป็น 11 ราย เจ็บกว่า 600 เตือนอาจเกิดสึนามิ!
ยอดผู้เสียชีวิตแผ่นดินไหวอินโดฯ เพิ่มเป็น 11 ราย เจ็บกว่า 600 เตือนอาจเกิดสึนามิ!
15 ม.ค. 2564

ผู้สื่อข่าวรายงานว่า ยอดผู้เสียชีวิตจากเหตุการณ์แผ่นดินไหวที่เกาะสุลาเวสีของอินโดนีเซียในช่วงเช้าวันนี้ เพิ่มขึ้นเป็น 11 ราย และมีผู้บาดเจ็บกว่า 600 ราย
ทางการอินโดนีเซียเตือนว่า เนื่องจากมีอาฟเตอร์ช็อคเกิดขึ้นนับสิบครั้งหลังจากเกิดแผ่นดินไหวในครั้งนี้ ซึ่งอาจจะทำให้เกิดคลื่นยักษ์สึนามิตามมา
สำนักงานสำรวจธรณีวิทยาสหรัฐ (USGS) รายงานว่า แผ่นดินไหวขนาด 6.2 แมกนิจูดเกิดขึ้นห่างจากพื้นที่ตอนใต้ของเมืองมามูจู ซึ่งเป็นเมืองหลวงของจังหวัดสุลาเวสีตะวันตก (West Sulawesi) ประมาณ 36 กิโลเมตรเมื่อเวลา 02.28 น.ตามเวลาท้องถิ่นในวันนี้ โดยจุดที่เกิดแผ่นดินไหวมีความลึกประมาณ 18.4 กิโลเมตร
ทางด้านสำนักงานป้องกันภัยพิบัติแห่งชาติอินโดนีเซียระบุว่า แรงสั่นสะเทือนของแผ่นดินไหวทำให้เกิดดินถล่ม ถนนหลายสายในเมืองหลวงของจังหวัดและเมืองอื่นๆ ถูกตัดขาด นอกจากนี้ ยังสร้างความเสียหายต่ออาคารกว่า 60 แห่ง ซึ่งรวมถึงบ้านเรือน
ทั้งนี้ เจ้าหน้าที่ได้อพยพประชาชนออกจากพื้นที่ประมาณ 15,000 คน